Սիրելի՛ հայրենակիցներ,շնորհավորում եմ Հայոց բանակի կազմավորման 28-ամյակի առթիվ: Բանակն անկախ Հայաստանի ամենամեծ ձեռքբերումն է, մեր հայրենիքի անվտանգության երաշխիքը: Ունեցի՛ր հզոր բանակ, և թշնամիդ խույս կտա քեզ հետ պատերազմելուց: Բարձր է մեր զինվորի ռազմահայրենասիրական ոգին, դաստիարակությունը, կրթությունը, իսկ դրա հիմքերը դրվել են մեր ընտանիքներում, կրթօջախներում, հասարակության մեջ: Մեզնից յուրաքանչյուրն իր ներդրումն ունի բանակաշինության գործընթացում. ծառայել հայրենիքին, սատարել հայրենիքին ծառայողներին ու նրանց ընտանիքներին. սա մեր սրբազան պարտքն է: Քաջարանի եղբայրական գերեզմանը հավաստումն է հայրենիքի հանդեպ անսահման սիրո ու նվիրումի: Մեր խոնարհումը՝ նահատակ հերոսների շիրիմներին: Հարգենք ու վառ պահենք նրանց սուրբ հիշատակը:Այս տոնական օրն ուզում եմ շնորհավորել Հայոց բանակի կազմավորման գործընթացում կարևոր ներդրում ունեցած բոլոր հայորդիներին, փառքով ու պատվով ծառայող մեր հերոս տղաներին՝ զիվորից մինչև սպա, ապագա զինվորներին, ովքեր շուտով կմեկնեն փոխարինելու իրենց ավագ եղբայրներին ու ընկերներին: Եվ վերջապես ուզում եմ շնորհավորել զինվոր ծնող ու մեծացնող հայ մայրերին, ինչպես Նժդեհը կասեր՝ առյուծածին մայրերին: Մեր ողջ հասարակության խոնարհումը՝ ձեզ՝ հերո՛ս զինվորների հերո՛ս մայրեր: Ես հավատում եմ նոր սերնդի ազնվությանը, քաջությանը, հայրենասիրությանը: Որպես համայնքի ղեկավար, որպես հայրենասեր, կարող ուժ, վստահեցնում եմ ձեզ, որ միշտ ձեր կողքին ենք՝ սահմանին թե թկունքում, պատերազմական թե խաղաղ օրերին: Շնորհավոր տոնդ, Հայոց փառապա՛նծ բանակ: